ছন্দ শেখার পাঠশালা নবীন লেখকদের জন্যে ছন্দ শেখার খুব সহজ একটি ছন্দের ক্লাস। আমরা এখানে পুথিগত বিদ্যাকে কপি না করে সহজ সরল কথায়, গল্পের ছলে কথা বলার ভঙ্গিতে ছন্দ সম্পর্কে, ছড়া-গান-কবিতার প্রকরণ সম্পর্কে আলোকপাত করবো।এখান থেকে আড়াই যুগ পূর্বে আমি যখন ছাত্র ছিলাম, সেই ১৯৯০ সালে “ছন্দ শেখার পাঠশাল “ নামে দীর্ঘ একটি কিশোর কবিতা লিখেছিলাম। মূল আলোচনায় প্রবেশের আগে আমাদের প্রিয় বন্ধুদেরকে সেই যে কিশোর কবিতাটির সাথে একটু পরিচয় করিয়ে দিতে চাই,তাতে আমাদের ছন্দ শেখার পাঠশালার কাজটা এগিয়ে নেয়া সহজতর হবে।